rejauldu/bengali-wikipedia huggingface dataset:
thumb|উইকিপিডিয়া ডে কাপকেক।ওয়াশিংটন, ডি.সি. অনুষ্ঠান, ২০১০ জানুয়ারী ১৫ উইকিপিডিয়ানদের নিকট উইকিপিডিয়া দিবস হিসেবে পরিচিত। ২০০১ সালের এই তারিখে, উইকি-ভিত্তিক উইকিপিডিয়া প্রকল্পসমূহ নুপিডিয়ায় পাঁচ দিন কাটানোর পরে সর্বসাধারণের জন্য উন্মুক্ত করে দেয়া হয়।   অনলাইন এবং অফলাইন উভয় মাধ্যমে কয়েক বছর এই উইকিপিডিয়া দিবস পালিত হয়েছে। ২০১১ সালে উইকিপিডিয়া ১০ নামে বিশ্বব্যাপী বৃহৎ উদযাপন করা হয়েছিল, এবং এই ঐতিহ্য বৈচিত্র্যময়ভাবে স্থানীয় সম্মিলনের এবং উইকি-ইভেন্টের সঙ্গে উইকিপিডিয়া দিবসের জন্য রবিবার ১৫ জানুয়ারি ২০১২ পর্যন্ত অব্যাহত ছিল।  উইকিপিডিয়া দিবস ২০১৫ ২০১৫ সালে উইকিপিডিয়া দিবসে উইকিপিডিয়া ১৪ বছরে পদার্পন করেছে! এই দিনে উইকিপিডিয়া এস অ্যা রিসার্স টুল (উইকিপিডিয়া একটি গবেষণা হাতিয়ার) শিরোনামে রয়্যাল নেদারল্যান্ডস একাডেমি অব আর্টস অ্যান্ড সায়েন্সেস কর্তৃক অ্যামস্টারডামে একটি আলোচনাচক্র আয়োজিত হয়। যেখানে বক্তাদের মধ্যে একজন ছিলেন, জিমি ওয়েলস। আলোচনাচক্রে প্রিমিয়াম ইরাসমিয়ানাম ফাউন্ডেশন উইকিপিডিয়া সম্প্রদায়কে ইরাসমাস পুরস্কার ২০১৫ এর বিজয়ী বলে ঘোষণা করে।  উইকিপিডিয়া দিবস ২০১২ thumb|উইকিপিডিয়া ১১  বিভিন্ন দেশের ঘটনাবলী সমন্বয়ে ইংরেজি উইকিপিডিয়ার বেশ কিছু পাতা সন্নিবেশ করা যেতে পারে:  উইকিপিডিয়া:উইকিপিডিয়া দিবস/অস্ট্রেলিয়া উইকিপিডিয়া:উইকিপিডিয়া দিবস/ভারত (বিভিন্ন শহরে পালিত হয়েছে) উইকিপিডিয়া:উইকিপিডিয়া দিবস/যুক্তরাষ্ট   উইকিপিডিয়া দিবস ২০১০  হিব্রু উইকিপিডিয়া ১,০০,০০০ নিবন্ধ যুক্তকরণঃ উৎযাপন - ২০১০ সালের ১৫ জানুয়ারি ইসরাইলের তেল আভিভে অনুষ্ঠিত হয়।     উইকিপিডিয়া দিবস ২০০৯  জানুয়ারী ১৫, ২০০৯ সালে উইকিপিডিয়ার অষ্টম বার্ষিকীতে ইংরেজি উইকিপিডিয়া প্রায় ২,৭০০,০০০-এর কাছাকাছি নিবন্ধে (২,৬৯৯,৭২১, ২০:০০ ইউটিসি হিসাবে) এবং সার্বিকভাবে ১৫.৭৫০.০০০ এর অধিক পাতা ছাড়িয়ে যায়।  উইকিপিডিয়া দিবস ২০০৮ জানুয়ারি ১৫, ২০০৮ সালে ইংরেজি উইকিপিডিয়ায় ২,১৭৬,৮৭৫ টি নিবন্ধ সহ সপ্তম জন্মদিন পালিত হয়।  উইকিপিডিয়া দিবস ২০০৭ উইকিপিডিয়া, একটি মুক্ত বিশ্বকোষ, জানুয়ারি ১৫, ২০০৭ সালে ৬ বছরে পদার্পন করে। পরিসংখ্যান অনুযায়ী, ইংরেজি ভাষার উইকিপিডিয়া প্রায় ১,৫০০,০০০ নিবন্ধ তৈরি হয় এবং উইকিপিডিয়ানদের সম্পাদনা ১০৪.০০০.০০০ ছাড়িয়ে যায়।  উইকিপিডিয়া দিবস ২০০৬ উইকিপিডিয়া, একটি মুক্ত বিশ্বকোষ, জানুয়ারি ১৫, ২০০৬ সালে ৫ বছরে পদার্পন করে।  উইকিপিডিয়া দিবস ২০০৫ উইকিপিডিয়া, একটি মুক্ত বিশ্বকোষ, জানুয়ারি ১৫, ২০০৫ সালে ৪ বছরে পদার্পন করে।  উইকিপিডিয়া দিবস ২০০৪ উইকিপিডিয়া, একটি মুক্ত বিশ্বকোষ, জানুয়ারি ১৫, ২০০৪ সালে ৩ বছরে পদার্পন করে।  উইকিপিডিয়া দিবস ২০০৩ ১৩০.০০০-এর বেশি নিবন্ধ নিয়ে ২৮টি ভাষায় ছড়িয়ে যাবার মাধ্যমে, উইকিপিডিয়া, একটি মুক্ত বিশ্বকোষ, জানুয়ারি ১৫, ২০০৩ সালে ২ বছরে পদার্পন করে।  উইকিপিডিয়া দিবস ২০০২ ২০০২ সালের উইকিপিডিয়া দিবসে ইংরেজি উইকিপিডিডয়ায়এই নিবন্ধটি তৈরি করা হয়েছিল।Wikipedia:Wikipedia Day এরপর উইকিপিডিয়ায় মোটামুটিভাবে ২০,০০০ নিবন্ধ তৈরি হয়। সে সময়ে উইকিপিডিয়া দেখা যেতো এই ঠিকানায়: http://nostalgia.wikipedia.org/  তারও আগের তথ্যের জন্য, ইন্টারনেট আরকাইভে এর কপি খুঁজে পাওয়া যায়। এখানে পুরনো একটি সংরক্ষণাগার রয়েছে: ফেব্রুয়ারি ২৮, ২০০১।  উইকিপিডিয়া দিবস ২০০১ ২০০১, যে বছর উইকিপিডিয়া প্রকাশ্যে সর্বসাধারণের জন্য চালু করা হয়েছিল।  তথ্যসূত্র    বিষয়শ্রেণী:উইকিপিডিয়া ইতিহাস উইকিপিডিয়া দিবস বিষয়শ্রেণী:উইকিপিডিয়া জন প্রচার অনুষ্ঠান
জেবিএল হল একটি মার্কিন অডিও সরঞ্জাম প্রস্তুতকারক  যার সদর দপ্তর লস এঞ্জেলেস, ক্যালিফোর্নিয়া, মার্কিন যুক্তরাষ্ট্রে অবস্থিত। জেবিএল গ্রাহকদের বাড়িতে এবং পেশাদার বাজারে সেবা প্রদান করে। পেশাদার বাজারের মধ্যে রয়েছে স্টুডিও, ইনস্টল/ট্যুর/পোর্টেবল সাউন্ড, মিউজিক প্রোডাকশন, ডিজে, সিনেমা মার্কেট। হোম মার্কেটে হাই-এন্ড হোম অ্যামপ্লিফিকেশন/স্পিকার/হেডফোনের পাশাপাশি হাই-এন্ড গাড়ির অডিও রয়েছে। জেবিএল-এর মালিকানা প্রতিষ্ঠান হারমান ইন্টারন্যাশনাল, যা নিজেই স্যামসাং ইলেকট্রনিক্সের একটি সহযোগী প্রতিষ্ঠান।   ইতিহাস    তথ্যসূত্র    বহিঃসংযোগ      বিষয়শ্রেণী:১৯৪৬-এ প্রতিষ্ঠিত প্রস্তুতকারক কোম্পানি বিষয়শ্রেণী:লাউডস্পিকার প্রস্তুতকারক বিষয়শ্রেণী:হেডফোন প্রস্তুতকারক বিষয়শ্রেণী:১৯৪৬-এ ক্যালিফোর্নিয়ায় প্রতিষ্ঠিত
বীর চট্টগ্রাম মঞ্চ বাংলাদেশের চট্টগ্রামাঞ্চল হতে প্রকশিত একটি দৈনিক পত্রিকা। এক যুগেরও অধিক কাল হতে এ পত্রিকাটির কাগুজে সংষ্করণ প্রকাশিত হয়ে আসলেও বিগত কয়েক বছর ধরে এর অনলাইন/ইন্টারনেট সংষ্করণও প্রকাশিত হচ্ছে নিয়মিত। এটি প্রথম প্রকাশ পায় ১৯৯৭ সালে। সৈয়দ ওমর ফারুক হলেন পত্রিকাটির প্রতিষ্ঠাতা এবং প্রধান সম্পাদক।  নিয়মিত আয়োজন দৈনিক বীর চট্টগ্রাম মঞ্চ নিয়মিত আয়োজন সমূহের মধ্যে রয়েছে-  প্রথম পাতা  খবর   খেলা  বিদেশ  শেষ পাতা  সম্পাদকীয়  চিঠিপত্র  ফিচার  আরও দেখুন  বাংলাদেশের সংবাদপত্রের তালিকা  দৈনিক আজাদী  দৈনিক পূর্বকোণ  তথ্যসূত্র  বহিঃসংযোগ  দৈনিক বীর চট্টগ্রাম মঞ্চ ইন্টারনেট সংষ্করণ  বী বী বী
কুইয়ার জিন আর্কাইভ প্রজেক্ট (কিউজেডএপি) হল মিলওয়াকি-ভিত্তিক একটি কমিউনিটি সংরক্ষণাগার যা কুইয়ার জিন (ম্যাগাজিনের সংক্ষিপ্ত রূপ) এবং কুইয়ার জিন সংস্কৃতি সংরক্ষণের জন্য নিবেদিত। এর লক্ষ্যগুলির মধ্যে একটি হল এই জিন বা পত্রিকাগুলিকে ডিজিটাইজ করা এবং অনলাইন বিন্যাসে সর্বজনীনভাবে উপলব্ধ করে তোলার মাধ্যমে সংগ্রহটিকে সকলের জন্য প্রবেশযোগ্য করে তোলা। আর্কাইভটি সারা বিশ্ব থেকে জিন অনুদান পেয়েছে। মিলওয়াকি বিশ্ববিদ্যালয়ের অধ্যাপক জয়েস ল্যাথাম কিউজেডএপি কে "প্রান্তিকীকরণ ও অবহেলার ইতিহাস এবং অনুশীলনের প্রতি সমকামী সম্প্রদায়ের একটি শক্তিশালী প্রতিক্রিয়া" হিসেবে উল্লেখ করেছেন।  ২০০৩ সালের নভেম্বরে মিলো মিলার এবং ক্রিস ওয়াইল্ড কিউজেডএপি প্রতিষ্ঠা করেছিলেন। এরপর থেকে এটি মিলওয়াকিতে একটি কায়িক সংগ্রহশালা এবং ডিজিটাইজ করা জিনের একটি নিঃশুল্ক অনলাইন সংরক্ষণাগার বজায় রেখেছে।   মিশন বিবৃতি    সংগ্রহ  শুরুতে কিউজেডএপি-এর প্রতিষ্ঠাতারা তাঁদের প্রায় ৩৫০টি কুইয়ার-পাঙ্ক জিনের ব্যক্তিগত সংগ্রহ ডিজিটাইজ করেছিলেন এবং সেগুলিকে একটি অনলাইন তথ্যভাণ্ডারে রেখেছিলেন, এইভাবে কিউজেডএপি-এর চলা শুরু হয়েছিল। অনুদানের মাধ্যমে, সংগ্রহটি (জুলাই ২০১৮ পর্যন্ত) ২,৫০০টিরও বেশি জিন-এ পৌঁছে গেছে, যার মধ্যে প্রায় ৬০০টি ডিজিটাইজ করা হয়েছে এবং সেগুলি অনলাইনে অবাধে উপলব্ধ। প্রকৃত সংগ্রহটি প্রতিষ্ঠাতাদের মিলওয়াকির বাড়িতে ফাইলের মাধ্যমে ক্যাবিনেটে সংরক্ষণ করা হয়েছে।  কিউজেডএপি সংগ্রহ থেকে ডিজিটাইজ করা সংগ্রহগুলি ডিজিটাল ট্রান্সজেন্ডার আর্কাইভে জিন সংগ্রহে রয়েছে। মিলার এবং ওয়াইল্ড ব্যাখ্যা করেছেন যে তাঁরা কুইয়ার গল্পগুলিকে আরও বৈচিত্র্যময় করার জন্য জিনগুলিকে ডিজিটাইজ করেছেন, তাঁরা আরও বলেছেন যে তাঁরা জনসাধারণের কাছে প্রকাশ করতে চান "গল্পগুলি অন্য ভাবে বলা হচ্ছে না"।   আরও দেখুন    :বিষয়শ্রেণী:এলজিবিটিকিউ জাদুঘর এবং আর্কাইভ  মার্কিন যুক্তরাষ্ট্রে এলজিবিটি ইতিহাস  কুইয়ারকোর  ডিআইওয়াই সংস্কৃতি   তথ্যসূত্র    বহিঃসংযোগ    অফিসিয়াল ওয়েবসাইট   কিউজেডএপি অনলাইন আর্কাইভ  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:এলজিবিটিকিউ জাদুঘর এবং সংরক্ষণাগার বিষয়শ্রেণী:মার্কিন যুক্তরাষ্ট্রে সংরক্ষণাগার
ফণী মজুমদার (২৮ ডিসেম্বর ১৯১১-১৬ মে ১৯৯৪) ভারতের হিন্দি চলচ্চিত্র জগতের কিংবদন্তি চিত্রপরিচালক, চিত্রনাট্যকার ও প্রযোজক।, ১৯৩৮ খ্রিস্টাব্দে তার পরিচালিত প্রথম ছবিস্ট্রিট সিঙ্গার-এ ( কে এল সাইগলের গাওয়া বাবুল মোরা নাইহার টুটহি যায় বিশেষ জনপ্রিয় হয়। তিনি সিঙ্গাপুরেও কাজ করেছিলেন। সেখানে তিনি ১৯৫৫ খ্রিস্টাব্দে হ্যাং টুয়া মালয় ভাষায় তৈরি করেছিলেন, যা সপ্তম বার্লিন আন্তর্জাতিক চলচ্চিত্র উৎসবে গোল্ডেন বিয়ারের জন্য মনোনীত হয়েছিল। Awards IMDb  জন্ম ও প্রারম্ভিক জীবন  ফণী মজুমদারের জন্ম ব্রিটিশ ভারতের অধুনা বাংলাদেশের রংপুরে। তাঁদের বাড়ি ছিল ফরিদপুরে। পিতা শীতলচন্দ্র মজুমদার রংপুরের গোবিন্দগঞ্জ হাইস্কুলের প্রধানশিক্ষক ছিলেন। তিনি রংপুরের কারমাইকেল কলেজ থেকে আই.এ পাশ করেন। এরপর টাইপরাইটিং ও শর্টহ্যান্ড শিক্ষা করেন।  কর্মজীবন  ১৯৩০ খ্রিস্টাব্দে তিনি কলকাতায় বীরেন্দ্রনাথ সরকার প্রতিষ্ঠিত  নিউ থিয়েটার্সে  প্রমথেশ বড়ুয়ার সহকারী হিসাবে 'দেবদাস', 'গৃহদাহ', 'মায়া', 'মুক্তি' প্রভৃতি হিন্দি ও বাংলা সংস্করণে কাজ করেন। ১৯৩৮ খ্রিস্টাব্দে স্ট্রিট সিঙ্গার-এর জনপ্রিয়তার পর এরই বাংলা সংস্করণে সাথীর নায়ক ও নায়িকা ছিলেন যথাক্রমে সায়গল ও কাননবালা। এরপর একে একে মুক্তি পায় তার পরিচালিত 'কপালকুণ্ডলা' (হিন্দি ১৯৩৯), 'ডাক্তার'(বাংলা ও হিন্দিতে ১৯৪০), 'আরতি' প্রভৃতি ছবি। কলকাতায় তার শেষ বাংলা ছবি 'অপরাধ' মুক্তি পায় ১৯৪২ খ্রিস্টাব্দে। ১৯৪১ খ্রিস্টাব্দে তিনি বোম্বাই বর্তমানে মুম্বই চলে যান এবং সেখানে 'বোম্বাই টকীজে' কাজ করতে থাকেন। সেখানে তার পরিচালিত হিন্দি ছবি 'তমন্না', 'মোহাব্বত', 'মীনা', 'দেবদাসী', 'দূর চলে', 'ইনসাফ', 'হাম ভি ইনসান হ্যায়', 'আন্দোলন', 'গুঞ্জ', 'তামাসা', 'বাদবান', 'ধোবী ডক্টর', 'আকাশদীপ', 'উঁচে লোগ' প্রভৃতি।  কর্মজীবনে মধ্যপর্বে বিদেশি সংস্থায় কাজ নিয়ে দীর্ঘদিন ইন্দোনেশিয়া, সুমাত্রা, জাভায় কাটিয়েছেন। বিভিন্ন ভাষায় ছবি তৈরিতে তার দক্ষতা ছিল। পাঞ্জাবি, ইংরেজি, মারঠি, মালয়, চীনা, মাগধি, মৈথিলি প্রভৃতি ভাষায় তিনি ছবি করেছেন।  দূরদর্শনে রামানন্দ সাগর পরিচালিত মেগাধারাবাহিক রামায়ণ-এর চিত্রনাট্য তৈরির পর্বে গবেষণার পুরো কাজটা তিনিই করেন। একাধিক দূরদর্শন ধারাবাহিকের চিত্রনাট্যও তিনি রচনা করেছেন। তার পরিচালিত একাধিক ছবি একাধিক রাষ্ট্রীয় পুরস্কার লাভ করেছিল।  খ্যাতনামা অভিনেত্রী মণিকা দেসাই তার স্ত্রী।   চলচ্চিত্রতালিকা    পুরস্কার    জাতীয় চলচ্চিত্র পুরস্কার   তথ্যসূত্র   বিষয়শ্রেণী:১৯১১-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:বাঙালি হিন্দু বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ফরিদপুর জেলার ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:হিন্দি চিত্রনাট্যকার বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী পরিচালক
ভারতীয় প্রযুক্তিবিদ্যা প্রতিষ্ঠান ভুবনেশ্বর বা ইন্ডিয়ান ইনস্টিটিউট অফ টেকনোলজি ভুবনেশ্বর (আইআইটি ভুবনেশ্বর বা আইআইটি বিবিএস) হল ভারতের একটি সরকারি প্রকৌশল প্রতিষ্ঠান, যা ২০০৮ সালে ভারত সরকার কর্তৃক ভারতের ওড়িশা রাজ্যের ভুবনেশ্বর শহরে প্রতিষ্ঠিত হয়। এটি আটটি নতুন ইন্ডিয়ান ইনস্টিটিউট অব টেকনোলজি (আইআইটি) এর মধ্যে একটি। ইনস্টিটিউট অব টেকনোলজী (সংশোধনী) অ্যাক্ট, ২০১১ এর অধীন ভারত সরকারের মানব সম্পদ উন্নয়ন মন্ত্রণালয় কর্তৃক এই আটটি আইআইটি প্রতিষ্ঠিত, এবং বেনারস হিন্দু বিশ্ববিদ্যালয়টি আইআইটি'তে রূপান্তরিত।   এই আইনটি ২৪শে মার্চ ২০১১  তে লোকসভায় এবং ৩০শে এপ্রিল ২০১২ তে রাজ্যসভায় পাস হয়।  এটি ২০০৮ সালের ২৩শে জুলাই আইআইটি খড়গপুরের ক্যাম্পাস থেকে কাজ শুরু করে এবং ২২শে জুলাই ২০০৯ সালে ভুবনেশ্বর শহরে স্থানান্তরিত হয়। Information about IIT, Bhubaneswar /  এই শিক্ষা প্রতিষ্ঠানটি বি.টেক, এম. টেক এবং পিএইচ.ডি ডিগ্রির জন্য শিক্ষার্থী ভর্তি নেয়। IIT Bhubaneswar M. Tech notice/  ২০১৫-১৬ শিক্ষাবর্ষ থেকে ইনস্টিটিউট অব টেকনোলজি আরুগুল এর স্থায়ী ক্যাম্পাস থেকে কাজ শুরু করেছে। ক্লাসগুলো আরুগুল এর স্থায়ী ক্যাম্পাসে অনুষ্ঠিত হয়। শিক্ষাবর্ষ প্রতি বছর জুলাই মাসে শুরু হয়। বর্তমানে, অধ্যাপক আর.ভি.রাজকুমার ইনস্টিটিউটের পরিচালক।  ইতিহাস আগের বিতর্ক  উড়িষ্যাতে আইআইটি প্রতিষ্ঠার দাবী দীর্ঘ কয়েক দশক ধরে ছিল। কেন্দ্রের অর্থানুকুল্যে পরিচালিত শিক্ষা ও গবেষণা প্রতিষ্ঠান গুলির মধ্যে ক্রমতালিকায়  নিচের দিকের থাকা রাজ্য হওয়ায়, কংগ্রেস নেতৃত্বাধীন কেন্দ্রীয় সরকারের প্রতি অবহেলার দৃঢ় অভিযোগ রয়েছে।  ওড়িশায় স্থানীয়ভাবে বহু বিক্ষোভের ঘটনা ঘটেছে, জাতীয় ছাত্র ইউনিয়ন (এনএসইউআই), এবং বিশিষ্ট অনাবাসী ভারতীয় শিক্ষাবিদগণ দ্বারা। আগামী ওড়িশা নামে একটি সংস্থা গঠিত হয়েছিল, যারা রাজ্য জুড়ে গণ আন্দোলনের নেতৃত্ব দেয়।  ওড়িশাকে অবহেলা নিয়ে বিক্ষিপ্ত হিংসার ঘটনাও ঘটেছে।  ওড়িশার মুখ্যমন্ত্রী নবীন পট্টনায়েক সহ রাজনীতিবিদেরা নতুন দিল্লির ইউপিএ সরকার দ্বারা রাজ্যের প্রতি তীব্র অবহেলার চিহ্ন হিসাবে এই বিতর্কিত বিষয়টি তুলে ধরেন।   মে ২০০৭ সালে, এটি ভারতীয় সংসদে একটি প্রধান বিতর্কিত বিষয় হয়ে ওঠে।  রাজ্যের অর্থনৈতিক উন্নয়নকে উপেক্ষা করার জন্য ক্ষমতাসীন ইউপিএ সরকারকে দোষী সাব্যস্ত করে বিরোধী এনডিএ দল ভারতীয় সংসদ পরিত্যাগ করে।  কিছু গণমাধ্যমের সমীক্ষায় বলা হয় যে কংগ্রেস পার্টি নেতৃত্বাধীন ইউপিএ সরকার এই বিষয়টিতে বিব্রত হয়েছে।  অবশেষে, এইচআরডি মন্ত্রী অর্জুন সিং অপেক্ষাকৃত নরম হন এবং আইআইটি ভুবনেশ্বর প্রতিষ্ঠার দিকে অগ্রসর হন।   ক্যাম্পাস এবং অবস্থান থাম্ব|ভুবনেশ্বর ক্যাম্পাস  স্থায়ী ক্যাম্পাস শিক্ষাপ্রতিষ্ঠানটির স্থায়ী বিদ্যায়তনের জন্য ওড়িশা সরকার ৯৩৬ একর সরকারি জমি বরাদ্দ করেছে। উপরন্তু, জমিটি সন্নিহিত করার জন্য রাজ্য সরকার নিজের খরচে প্রায় ১৬ একর বেসরকারী জমি অধিগ্রহণ করেছে। ভুবনেশ্বরের উপকণ্ঠে আরুগুল এ স্থায়ী ক্যাম্পাসের ভিত্তি প্রস্তর স্থাপন করা হয় ১২ই ফেব্রুয়ারি ২০০৯ সালে। ওড়িশা সরকার জাতীয় মহাসড়ক ৫ থেকে ৪ লেন যুক্ত অভিগমন রাস্তা নির্মাণ এবং ক্যাম্পাসে জল ও বিদ্যুৎ সরবরাহের ব্যবস্থায় উল্লেখযোগ্য অগ্রগতি এনেছে। ওড়িশা সরকার পুরী-কোনারক উপকূল রেখা বরাবর ৭৫ একর জমিতে জলবায়ু পরিবর্তনের গবেষণার জন্য একটি উদ্ভাবক কেন্দ্র স্থাপনের জন্য সম্মত হয়েছে।  তথ্যসূত্র  বহিঃসংযোগ  বিষয়শ্রেণী:ভারতীয় প্রযুক্তিবিদ্যা প্রতিষ্ঠান বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
পেনেলোপি ম্যারি ফিটজেরাল্ড (জন্ম: নক্স; ১৭ ডিসেম্বর ১৯১৬ - ২৮ এপ্রিল ২০০০) একজন ইংরেজ ঔপন্যাসিক, কবি, প্রাবন্ধিক ও জীবনীকার ছিলেন। তার অফশোর উপন্যাসটি ১৯৭৯ সালে বুকার পুরস্কার অর্জন করে। ২০০৮ সালে দ্য টাইমস তাকে "১৯৪৫ সালের পর থেকে ৫০ সেরা ব্রিটিশ লেখক" তালিকায় স্থান প্রদান করে। ২০১২ সালে দি অবজারভার তার সর্বশেষ উপন্যাস দ্য ব্লু ফ্লাওয়ার-কে সেরা ১০ ঐতিহাসিক উপন্যাসের একটি হিসেবে স্থান দেয়।  জীবনী পেনেলোপি ফিটজেরাল্ড ১৯১৬ সালের ১৭ই ডিসেম্বর লিংকনের ওল্ড বিশপ্‌স প্যালেসে জন্মগ্রহণ করেন। তার জন্মনাম পেনেলোপি ম্যারি নক্স। তার পিতা এডমুন্ড নক্স পরবর্তীকালে পাঞ্চ পত্রিকার সম্পাদক ছিলেন এবং তার মাতা ক্রিস্টিনা (বিবাহপূর্ব হিকস) লিংকনের বিশপ এডওয়ার্ড হিকসের কন্যা ও অক্সফোর্ডের প্রথমদিকের নারী শিক্ষার্থীদের একজন ছিলেন। পেনেলোপি ভাষাবিদ ও অপরাধধর্মী গল্পলেখক রোনাল্ড নক্স, তথ্যগুপ্তিবিদ ডিলউইন নক্স, বাইবেল বিষয়ক পণ্ডিত উইলফ্রেড নক্স, এবং ঔপন্যাসিক ও জীবনীকার উইনিফ্রেড পেকের (বিবাহপূর্ব নক্স) ভাইঝি।  তিনি ওয়াইকোম্ব অ্যাবি নামে একটি স্বাধীন বালিকা বোর্ডিং স্কুলে পড়াশোনা করেন। এরপর তিনি ১৯৩৮ সালে সমারভিল কলেজ, অক্সফোর্ড থেকে প্রথম স্থান নিয়ে স্নাতক সম্পন্ন করেন এবং শিক্ষার্থীদের সংবাদপত্র আইসিসের "বর্ষসেরা নারী" খেতাবে ভূষিত হন। তিনি দ্বিতীয় বিশ্বযুদ্ধকালীন বিবিসিতে কর্মরত ছিলেন। ১৯৪২ সালে তিনি ডেসমন্ড ফিটজেরাল্ডকে বিয়ে করেন। ১৯৪০ সালে অক্সফোর্ডে থাকাকালীন তাদের পরিচয় হয়েছিল। ডেসমন্ড তখন আইন নিয়ে অধ্যয়ন করছিলেন এবং আইরিশ গার্ডের সৈনিক হিসেবে তালিকাভুক্ত হয়েছিলেন। তাদের বিয়ের ছয়মাস পর ডেসমন্ডের রেজিমেন্টকে উত্তর আফ্রিকায় প্রেরণ করা হয়। তিনি লিবিয়ায় ওয়েস্টার্ন ডেজার্ট ক্যাম্পেইনে মিলিটারি ক্রস লাভ করেন, কিন্তু বেসামরিক জীবনে ফিরে আসার পর মদ্যপ হয়ে পড়েন। এই দম্পতির তিন সন্তান ছিল। তারা হলেন পুত্র ভ্যাল্পি, এবং দুই কন্যা টিনা ও মারিয়া।  রচনাবলি জীবনী  এডওয়ার্ড বার্ন-জোন্স (১৯৭৫)  দ্য নক্স ব্রাদার্স (১৯৭৭)  শার্লট মিউ অ্যান্ড হার ফ্রেন্ডস: উইথ আ সিলেকশন অব হার পোয়েমস (১৯৮৪)  উপন্যাস  দ্য গোল্ডেন চাইল্ড (১৯৭৭)  দ্য বুকশপ (১৯৭৮)  অফশোর (১৯৭৯)  হিউম্যান ভয়েসেস (১৯৮০)  অ্যাট ফ্রেডিস (১৯৮২)  ইনোসেন্স (১৯৮৬)  দ্য বিগিনিং অব স্প্রিং (১৯৮৮)  দ্য গেট অব অ্যাঞ্জেলস (১৯৯০)  দ্য ব্লু ফ্লাওয়ার (১৯৯৫, যুক্তরাজ্য; ১৯৯৭, যুক্তরাষ্ট্র)  ছোটগল্প সংকলন  দ্য মিন্স অব এসকেপ (২০০০)  পেপারব্যাক সংস্করণ (২০০১)-এ ২টি অতিরিক্ত গল্প রয়েছে।  প্রবন্ধ ও পর্যালোচনা  আ হাউজ অব এয়ার (যুক্তরাষ্ট্র শিরোনাম: দি আফটারলাইফ), সম্পাদনা করেছেন টেরেন্স ডুলি এবং ভূমিকা লিখেছেন হারমিওনি লি (২০০৫)  পত্র  সো আই হ্যাভ থট অব ইউ। দ্য লেটারস অব পেনেলোপি ফিটজেরাল্ড'', সম্পাদনা করেছেন টেরেন্স ডুলি এবং প্রারম্ভিকা লিখেছেন এ. এস. বাইয়াট (২০০৮)।  তথ্যসূত্র  বহিঃসংযোগ  বিষয়শ্রেণী:১৯১৬-এ জন্ম বিষয়শ্রেণী:২০০০-এ মৃত্যু বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ কবি বিষয়শ্রেণী:২০শ শতাব্দীর জীবনীকার বিষয়শ্রেণী:ইংরেজ মহিলা ঔপন্যাসিক বিষয়শ্রেণী:ইংরেজ মহিলা কবি বিষয়শ্রেণী:ইংরেজ মহিলা জীবনীকার বিষয়শ্রেণী:ইংরেজ মহিলা প্রাবন্ধিক বিষয়শ্রেণী:সমারভিল কলেজ, অক্সফোর্ডের প্রাক্তন শিক্ষার্থী বিষয়শ্রেণী:বুকার পুরস্কার বিজয়ী বিষয়শ্রেণী:ইংরেজ নারী কবি বিষয়শ্রেণী:ইংরেজ জীবনীকার বিষয়শ্রেণী:ইংরেজ নারী ঔপন্যাসিক বিষয়শ্রেণী:ইংরেজ অ-কল্পকাহিনী লেখিকা
এলিয়ট অ্যান্ডারসন (; জন্ম: ৬ নভেম্বর ২০০২) হলেন একজন ইংরেজ–স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, এলিয়ট স্কটল্যান্ড অনূর্ধ্ব-১৬ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  এলিয়ট অ্যান্ডারসন ২০০২ সালের ৬ই নভেম্বর তারিখে ইংল্যান্ডের ওয়াইটলি বেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  এলিয়ট স্কটল্যান্ড অনূর্ধ্ব-১৫, স্কটল্যান্ড অনূর্ধ্ব-১৬, স্কটল্যান্ড অনূর্ধ্ব-১৭, স্কটল্যান্ড অনূর্ধ্ব-১৮, স্কটল্যান্ড অনূর্ধ্ব-১৯, স্কটল্যান্ড অনূর্ধ্ব-২০ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। স্কটল্যান্ডের বয়সভিত্তিক দলের হয়ে তিনি প্রায় ৫ বছরে ৭ ম্যাচে অংশগ্রহণ করেছেন।   তথ্যসূত্র    বহিঃসংযোগ                বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:ব্রিস্টল রোভার্স ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ওয়ালজেন্ড বয়েজ ক্লাবের খেলোয়াড় বিষয়শ্রেণী:টাইন অ্যান্ড ওয়্যারের ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
Click here to add project pages to your watchlist.       উইকিপিডিয়া:উইকিপ্রকল্প স্কাউটিং/সদস্য উইকিপিডিয়া:উইকিপ্রকল্প স্কাউটিং/Members/delivery                Visit our featured portal at প্রবেশদ্বার:স্কাউট.  It was created on Jan 28, 2006.  প্রবেশদ্বার বৈশিষ্ট্য (সামগ্রী মাসিক আবর্তিত হয়): মাসের নির্বাচিত নিবন্ধ  স্কাউটিং খবর মাসের নির্বাচিত ছবি  মাসের সহযোগিতা মাসের নির্বাচিত জীবনী আপনি জানেন কি... নির্বাচিত বার্ষিকী  স্কাউটিং তালিকা বিষয়  অঞ্চল অনুযায়ী স্কাউটিং  উইকিপ্রকল্প    Commons:Scouting Commons:Category:Scouting ScoutWiki in thirteen languages উইকিবই:স্কাউটিং Wiktionary:স্কাউটিং Wikisource:বিষয়শ্রেণী:স্কাউট  WikiBooks search Google WikiBooks search WikiQuote search Google WikiQuote search    স্কাউটিং|
মেট্রোপলিটন ইউনিভার্সিটি বা মেট্রোপলিটন বিশ্ববিদ্যালয় সিলেটের বটেশ্বরে অবস্থিত একটি বেসরকারি বিশ্ববিদ্যালয়। ৩ মে ২০০৩ সালে তৌফিক রহমান চৌধুরী শিক্ষা মন্ত্রণালয়ের অনুমোদনে ও "বেসরকারি বিশ্ববিদ্যালয় আইন ১৯৯২"-এর অধীনে প্রতিষ্ঠিত করেন।  মেট্রোপলিটন বিশ্ববিদ্যালয়ে সেমিস্টার পদ্ধতিতে পাঠদান করা হয়, প্রতি বছরে তিনটি সেমিস্টার তথা মেয়াদ থাকে, তিনটি টার্মের নাম হল বসন্ত, গ্রীষ্ম, শরৎ সেমিস্টার। স্নাতক কোর্সগুলো ৪ বছর মেয়াদি হয়, আর স্নাতকোত্তর কোর্সগুলো ১ বছর মেয়াদি হয়।   ইতিহাস  মেট্রোপলিটন ইউনিভার্সিটি ৩ মে ২০০৩ সালে প্রতিষ্ঠিত হয় এবং তিনটি বিভাগ নিয়ে বিশ্ববিদ্যালয়ের একাডেমিক কার্যক্রম শুরু হয়। এর অস্থায়ী ক্যাম্পাসটি সিলেট শহরের জিন্দাবাজারে অবস্থিত। ৪টি অনুষদের অধীনে ৬টি বিভাগ নিয়ে বিশ্ববিদ্যালয়টি তার কার্যক্রম চালিয়ে যাচ্ছে। বিশ্ববিদ্যালয়ের প্রথম ও দ্বিতীয় সমবর্তন অনুষ্ঠিত হয় যথাক্রমে ২২ এপ্রিল ২০১০ এবং ৩১ জানুয়ারি ২০১৫ সালে।  উপাচার্যগণ  নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:  সালেহ উদ্দিন (১৫ জানুয়ারি ২০১৪ – ১৪ জানুয়ারি ২০২২)  প্রফেসর ড. মোহাম্মদ জহিরুল হক (১ ডিসেম্বর ২০২২ - অদ্যবধি)   একাডেমিক কার্যক্রম    অনুষদ এবং বিভাগসমূহ  বিশ্ববিদ্যালয়ে সর্বমোট ৪টি অনুষদের অধীনে মোট ৬টি বিভাগ রয়েছে:   বিজ্ঞান ও প্রযুক্তি অনুষদ    কম্পিউটার বিজ্ঞান ও প্রকৌশল বিভাগ  তড়িৎ ও তড়িৎযন্ত্র প্রকৌশল বিভাগ   ব্যবসা প্রশাসন অনুষদ   ব্যবসায় প্রশাসন বিভাগ   মানবিক ও সামাজিক বিজ্ঞান অনুষদ   ইংরেজি বিভাগ  অর্থনীতি বিভাগ   আইন অনুষদ   আইন বিভাগ   স্নাতকোত্তর   এমএসসি ইন এমআইএস  বিবিএ সম্পন্নকারীদের জন্য এমবিএ  যেকোন বিভাগ থেকে স্নাতক সম্পন্নকারীর জন্য এমবিএ  ইংরেজিতে মাষ্টার্স  এলএলএম   অতিরিক্ত শিক্ষা সহায়ক কার্যক্রম   অ্যান্ড্রয়েড এপ্লিকেশন ডেভেলপমেন্ট  মাইক্রোকন্ট্রোলার প্রোগ্রামিং   তথ্যসূত্র    বহিঃসংযোগ     বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:সিলেট জেলার বিশ্ববিদ্যালয় বিষয়শ্রেণী:২০০৩-এ বাংলাদেশে প্রতিষ্ঠিত
কার্স্টিন ভালদেজ কোয়াড একজন মার্কিন লেখিকা।   প্রাথমিক জীবন এবং শিক্ষা  কোয়াডের জন্ম নিউ মেক্সিকোর আলবুকার্কে। তাঁর পিতা ছিলেন একজন শ্বেতাঙ্গ এবং মাতা ছিলেন একজন হিস্পানিক মহিলা। তাঁর বাবা একজন মরুভূমির ভূতাত্ত্বিক ছিলেন এবং তাঁর পরিবার দক্ষিণ-পশ্চিম মার্কিন যুক্তরাষ্ট্রে এবং সেই সঙ্গে অস্ট্রেলিয়াতে বসবাস করত। তিনি ফিলিপস এক্সেটার একাডেমিতে যোগদান করেন। এরপর তিনি স্ট্যানফোর্ড বিশ্ববিদ্যালয় থেকে নিজের বিএ এবং ওরেগন বিশ্ববিদ্যালয় থেকে এমএফএ ডিগ্রী অর্জন করেন। ২০০৯ থেকে ২০১১ সাল পর্যন্ত তিনি স্ট্যানফোর্ড বিশ্ববিদ্যালয়ের সৃজনশীল লেখার প্রোগ্রামে ওয়ালেস স্টেগনার ফেলো ছিলেন, সেখানে তিনি জোন্স লেকচারার হিসেবেও পড়াতেন। ২০১৪ - ১৫ সালে, তিনি মিশিগান বিশ্ববিদ্যালয়ের সৃজনশীল লেখার ডেলবাঙ্কো পরিদর্শক অধ্যাপক ছিলেন। তিনি বর্তমানে প্রিন্সটন বিশ্ববিদ্যালয়ের সৃজনশীল লেখার সহকারী অধ্যাপক।   কর্মজীবন  কোয়াডের লেখাগুলি দ্য নিউ ইয়র্কার, ন্যারেটিভ ম্যাগাজিন, দ্য বেস্ট আমেরিকান শর্ট স্টোরিস, দ্য ও হেনরি প্রাইজ স্টোরিজ এবং অন্যত্র প্রকাশিত হয়েছে। তাঁর লেখার মধ্য দিয়ে পরিবার, জাতি, শ্রেণী এবং বয়ঃসন্ধির বিষয়গুলি একসাথে বুনট বাঁধে এবং নিউ মেক্সিকোর পটভূমিতে লেখকের নিজের বড় হয়ে ওঠার দ্বারা অনুপ্রাণিত হয়ে উদ্ভাসিত হয়।  তাঁর প্রথম ছোটগল্প সংকলন, নাইট অ্যাট দ্য ফিয়েস্টাস, সমালোচকদের প্রশংসা পেয়েছে এবং পুরস্কার জিতেছে। দ্য নিউ ইয়র্ক টাইমস- এর একটি পর্যালোচনা তাঁর গল্পগুলিকে "বৈধ সেরা অবদান" হিসাবে চিহ্নিত করেছে এবং বইটিকে একটি "ভুতুড়ে এবং সুন্দর প্রথম গল্পের সংগ্রহ" বলে অভিহিত করেছে। তাঁর প্রথম উপন্যাস দ্য ফাইভ উণ্ডস, ২০২১ সালে প্রকাশিত হয়েছিল। উপন্যাসটি কথাসাহিত্যে শ্রেষ্ঠত্বের জন্য ২০২২ সালের অ্যান্ড্রু কার্নেগি পদকের জন্য বাছাই তালিকাভুক্ত হয়েছিল।   পুরস্কার ও সম্মাননা    "নেমেসিয়া" এর জন্য ২০১৩ আখ্যান পুরস্কার।  ২০১৩ রোনা জাফ ফাউন্ডেশন রাইটার্স অ্যাওয়ার্ড  ২০১৪ ন্যাশনাল বুক ফাউন্ডেশন "৫ আন্ডার ৩৫ অ্যাওয়ার্ড" নাইট অ্যাট ফিয়েস্টাস এর জন্য  ২০১৪ পেন/ও হেনরি স্টোরিজ নির্বাচন নেমেসিয়া এর জন্য।  ২০১৬ জন লিওনার্ড পুরস্কার, নাইট অ্যাট দ্য ফিয়স্টাস এর জন্য বিজয়ী  ২০২১ সেন্টার ফর ফিকশন প্রথম উপন্যাস পুরস্কার দ্য ফাইভ উণ্ড এর জন্য   গ্রন্থপঞ্জি         তথ্যসূত্র    বহিঃসংযোগ    KirstinValdezQuade.com - অফিসিয়াল ওয়েবসাইট  লুইস সেন্টার ফর আর্টসে কার্স্টিন ভালদেজ কোয়াডের ফ্যাকাল্টি প্রোফাইল  ন্যারেটিভ ম্যাগাজিনে লেখার জন্য সেরা পরামর্শ  নাইট অ্যাট দ্য ফিয়েস্টাস, দ্য নিউ ইয়র্ক টাইমস- এ একটি বই পর্যালোচনা  এনপিআর -এ কার্স্টিন ভালদেজ কোয়াদের সাক্ষাৎকার  বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নারী ঔপন্যাসিক বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন ছোটগল্পকার বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
আরোগ্য নিকেতন বিজয় বসু পরিচালিত ১৯৬৭ সালের বাংলা ভাষার ভারতীয় নাট্য চলচ্চিত্র। এটি তারাশঙ্কর বন্দ্যোপাধ্যায়ের একই নামের উপন্যাস অবলম্বনে নির্মিত। চলচ্চিত্রটির প্রযোজনা করে অরোরা ফিল্ম করপোরেশন। এতে শ্রেষ্ঠাংশে অভিনয় করেন বিকাশ রায়, রুমা গুহঠাকুরতা, শুভেন্দু চট্টোপাধ্যায়, সন্ধ্যা রায় ও ছায়া দেবী। চলচ্চিত্রটির সঙ্গীতায়োজন করেন রবীন চট্টোপাধ্যায়।  চলচ্চিত্রটি ১৯৬৭ সালের ১০ই আগস্ট মুক্তি পায়। এটি ১৩তম জাতীয় চলচ্চিত্র পুরস্কারে তৃতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য মেধার সনদ ও ৩৩তম বার্ষিক বিএফজেএ পুরস্কারে ৬ষ্ঠ শ্রেষ্ঠ ভারতীয় চলচ্চিত্র বিভাগে পুরস্কার অর্জন করে।   অভিনয়শিল্পীদল   বিকাশ রায়  রুমা গুহঠাকুরতা  শুভেন্দু চট্টোপাধ্যায়  সন্ধ্যা রায়  ছায়া দেবী  ছন্দা দেবী  ইন্দিরা দে  রমা দাস  সরস্বতী দাস  জহর গঙ্গোপাধ্যায়  রবি ঘোষ  বঙ্কিম ঘোষ  দিলীপ রায়  শান্তি চট্টোপাধ্যায়  কালী সরকার  প্রদীপ ঘোষ  ধীরাজ দাস  শিশির মিত্র  সুধীর আইচ  সুধাংশু বন্দ্যোপাধ্যায়  কেনারাম বন্দ্যোপাধ্যায়  সুধারাম ঘোষ  রবীন ভট্টাচার্য্য  হারাধন দাস   সঙ্গীত  আরোগ্য নিকেতন চলচ্চিত্রের সঙ্গীত পরিচালনা করেন রবীন চট্টোপাধ্যায়। গীত রচনা করেন প্রণব রায়। গানে কণ্ঠ দিয়েছেন সন্ধ্যা মুখোপাধ্যায়, আরতি মুখোপাধ্যায়, মানবেন্দ্র মুখোপাধ্যায় ও হেমন্ত মুখোপাধ্যায়।   পুরস্কার   বছর পুরস্কার বিভাগ মনোনীত ফলাফল  ১৯৬৮ ১৫তম জাতীয় চলচ্চিত্র পুরস্কার শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক বিজয় বসু   ১৯৭০ ৩৩তম বার্ষিক বিএফজেএ পুরস্কার ৬ষ্ঠ শ্রেষ্ঠ ভারতীয় চলচ্চিত্র আরোগ্য নিকেতন     তথ্যসূত্র    বহিঃসংযোগ     বিষয়শ্রেণী:১৯৬৭-এর চলচ্চিত্র বিষয়শ্রেণী:১৯৬৭-এর নাট্য চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:বিজয় বসু পরিচালিত চলচ্চিত্র বিষয়শ্রেণী:বিজয় বসুর চিত্রনাট্য সংবলিত চলচ্চিত্র বিষয়শ্রেণী:রবীন চট্টোপাধ্যায় সুরারোপিত চলচ্চিত্র বিষয়শ্রেণী:তারাশঙ্কর বন্দ্যোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী